**Møtereferat**

|  |  |  |  |
| --- | --- | --- | --- |
| Til stede: | Lisbeth Aune, Forskerforbundet, Britt Iren Tiseth, Parat, Pei Na Kui, Nito, Mikael Hammer HVO, Øyvind Gregersen, Dekan, Tom Helmersen, HR/HMS sjef og referent | | |
| Forfall: | Anita Storsve NTL, Henriette Vaagland, Tekna, | | |
| Kopi til: |  | | |
| Gjelder: | LOSAM møte 06/18 | | |
| Møtetid: | 11.06.18 | Møtested: | Realfagbygget møterom E-118 |
| Signatur: | The | | |

Godkjenning av referat fra forrige møte og signering av protokoll

LOSAM kritisk til å få papirene på torsdag ettermiddag, da de da hadde kun en og en halv dag til forberedelser og konsultasjoner i forbindelse med møtet.

Dekan og sekretær beklaget. Referatet fra møte 5/18 vil bli derfor behandles i neste møte.

**31/18 Endring av organisatorisk tilknytning for skolelaboratoriet**Hensikt med saken: Orientering av LOSAM

Instituttleder Erik Wahlstrøm informerte om status og videre arbeid.

Kartleggingssamtaler med de berørte ferdig for to uker siden, man skal i gang med å gjennomgå disse og lage et konkret forslag til fordeling av de ansatte mellom SU og NV. Forslaget vil være grunnlaget et felles LOSAM-møte med SU som er stipulert til 22/6.

LOSAM mener det er viktig å få dette på plass før sommeren, slik at de dette omfatter får en avgjørelse før ferien.

Det er også viktig at man starter arbeidet med et nytt mandat for skolelaboratoriet, slik at forventninger til funksjon og virkemåte for kommer raskt på plass.

Initiativet til et slikt vil bli tatt av NV-fakultetet så snart innplasseringskabalen er lagt og vil bli utarbeidet i samarbeid mellom NV, SU, IE og IV.

**32/18 Endring av organisering av Gunnerus.**

Gunnerus er pr i dag underlagt forskningsseksjonen og seksjonssjef forskning som har personalansvar for hele besetningen. Her ønskes en annen organisering og dekan ønsket kommentarer til prosessen med følgende aksjoner:

* Møte med kaptein
* Allmøte
* Forslag til ny organisering og rutiner.
* Høring Gunnerus
* Forhandling i LOSAM

LOSAM – Hva er reaksjonen fra mannskapet og kapteinen?

Mannskaptet er opptatt av at de ikke mister den administrative støtten de har på land.

Da spesielt oppfølging av oppgaver som normalt ligger hos rederiet. Ny organisering med styre gjør at styret og styreleder vil ta noen av disse oppgavene. Ut over det er det fagseksjonene ved fakultetet som skal bistå i daglig administrasjon.

**33/18 Kriterier for tildeling av vitenskapelig stillinger**

Hensikt med saken: Informasjon og tilbakemelding på rapport fra arbeidsgruppe.

LOSAM ønsker på bakgrunn av den korte forberedelsestiden å utsette behandlingen til neste møte.

**34/18 Oppfølging av arbeidsmiljøundersøkelsen (ARK) 2017 ved NV-fakultetet**

Dekan orienterte om at instituttlederne har rapportert inn de viktigste oppfølgingspunktene fra ARK-undersøkelsen som har vært diskutert i ledergruppen.

De mest gjennomgående var

* Redusere illegitime arbeidsoppgaver
  + Oppgaver uten mening og/eller merverdi for fakultetet
* Kompetanseutvikling av medarbeidere
  + Kompetanseutvikling vil være et hovedpunkt i forbindelse med neste runde av medarbeidersamtaler og for et krav om at man oppsummerer og budsjetterer med kompetanseutviklingtiltak som egen post

LOSAM – ønsker at også tidspresset som alle ansatte opplever blir en hovedsak å redusere.

Dekan sa at tidspresset ikke bare kommer av at vi er får få. Det kan også reduseres ved å øke kompetansen på medarbeiderne, slik at man kan arbeide smartere og bruke verktøy bedre.

LOSAM – Da er det viktig at vi skaper oss tid til disse tiltakene for å redusere arbeidspresset ved å øke ressursene en periode. Rektor har åpnet for økt bemanning ved vekst i aktiviteten. LOSAM ønsket også å vite om dette vil påvirke bemanningsplanen?

Det vil det, og vi kan øke bemanningen i administrasjonen, men slik at faktoren holder seg konstant. De økonomiske rammene som skisseres vil begrense totalrammen for bemanningens størrelse.

**35/18 Orientering fra Fakultetsstyremøtet 1. juni**

Dekan orienterte om arbeidet med LTB, bemanningsplan og statusrapport og utviklingen av fakultetets studieprogrammer.

Viktig at styret tidlig i prosessen sluttet seg til LTB – alternativ 1 som legger opp til en økning i faste stillinger. En økning fakultetsstyret sluttet seg til.

Utviklig av studieprogrammer – viktig at de imøtekommer samfunnets framtidige behov.

Fakultetsstyret påpekte at det er viktig at vi tar med folk fra arbeidslivet i utviklingen av studieprogrammene for å sikre relevansen.

LOSAM – ønsket å vite om programmet for en havbruksbachelor og om det er satt ned arbeidsgruppe?

Dekanen bekreftet dette og informerte om at den er sendt inn program for graden til KD på hva studiet skal inneholde. Selv om studiet ikke starter før om 2 år. Dette vil også innvirker på bemanningsplanen da nye fagområder da skal undervises.

Eventuelt